Wel, vanoggend het hy begin werskaf in die kombuis en ek het maar gaan stort. Ek het al die nodige gedoen en toe ek in die kamer kom, toe hoor ek net hierdie groot slag en goed wat breek! Ek het hom geroep om te hoor of hy OK is. Toe ek in die kombuis kom, toe het hy vir my 'n onbyt skinkbord gemaak met muesli, ,jogurt en sappies, en toe hy uit die kombuis wil gaan, toe laat val hy die hele kaboendel! Hy het toe lyk my die skinkbord, en 'n groot teddiebeer probeer kamer toe dra, en dit laat val. My hart wou toe sommer smelt..... hy het AL die moeite gedoen, en al HET ons nie 'n romantiese onbyt gehad nie, maar hierdie oggend wat my man vir my so baie moeite gedoen het, sal ek nooit in my lewer vergeet nie!
Wat dit vir my so spesiaal maak, is dat hy nie maklik gevoelens wys nie, maar hy begin darem probeer! Daar is hoop vir ALMAL!